Waray-Waray News: Anay PNP Chief Razon gintudlok ni PGMA komo NSC Director-General
Manila (30 October) -- Gintudlok ni Presidente Gloria Macapagal-Arroyo an anay Philippine National Police (PNP) chief Avelino Razon, Jr. komo bag-o nga deputy director-general han National Security Council (NSC).
Ini nga bag-o nga pwesto ni Razon in ginanunsyo ni Executive Secretary Eduardo Ermita dida han iya sinimana nga programa nga Malacanang Today.
Hi Razon, nga an an pinakabag-o nga nagretiro nga heneral nga nakakarawat hin bag-o nga pwesto ha gobyerno, in maliwan han nawara nga hi Heneral Victor Mayo.
HIiRazon, nga amo an kumapot hab pinakahitaas nga pwesto ha PNP han Oktubre 2007, in nagretiro dida han Septyembre 27 dida han iya pag-abot han ginmamando nga idad pagretiro para han mga pulis ngan militar nga amo an idad nga 56.
Hi Razon in nagserbi komo mayor han National Capital Regional Police Office (NCRPO) antis han iya katudlok ngadto ha directorial staff (DS) kun diin hiya in napromote komo Chief, Directorial Staff (CDS).
Ha diri maiha nga panahon, natudlok liwat hiya nga deputy chief for operations han PNP, ginsundan han iya naman ka PNP deputy chief for administration, ngan an iya na pagka Chief han PNP.
Labot la kan Razon, an iba pa nga nagkatutudlok nga ginpasamwak han Executive Secretary amon hi anay PNP Chief Arturo Lumibao nga yana amo na an Undersecretary han Office of the President, Camilo Miguel Montesa komo Assistant Secretary han Office of the Presidential Adviser ha Peace Process, ngan hi Genaro Jose Emeterio Moreno, Jr. komo Assistant Secretary han Department of Interior and Local Government. (PIA-8/maa) [top]
war_Latn eng_Latn war_Latn war_Latn war_Latn war_Latn war_Latn war_Latn